थाने के देवकुली गांव में बीती रात्रि को कुछ दबंग लोगों ने एक दलित परिवार के पुरुष व महिलाओं के साथ मारपीट की व सोने के जेवर, 5000 नकद एवं अन्य सामान लेकर चलते बने। घटना का कारण दलित परिवार के बच्चों को पढ़ा-लिखा कर शिक्षित करना बताया जाता है। इस संदर्भ में प्राथमिकी दर्ज करा दी गई है।ड्ढr ड्ढr जानकारी के अनुसार अक्षय कुमार अपने घर जा रहा था तभी मुकेश राय, राकेश कुमार, सुभाष राय, सुजान राय, अनिल राय, मुखिया राय, रवना राय आदि लाठी-डंडे व लोहे के रड के साथ अक्षय को गाली देते हुए मार पीट करने लगे। जान जाने के डर से अक्षय हल्ला करते हुए अपने घर की ओर भागा। घर में घुसने के बाद वे लोग भी पीछे-पीछे घर में घुस गए तथा सामान तोड़फोड़ करने लगे। इसका विरोध करने पर अक्षय की बहन प्रतिभा एवं मनोरमा को उठा लेने की धमकी देते हुए मारपीट शुरू कर दी। बाद में दलित परिवार के कुछ लोगों के आने के बाद वे लोग वहां से चले गए। साथ ही कुछ देर बाद पुन: पचास की संख्या में हथियार से लैस होकर वहां आ धमके। आने के बाद उन लोगों ने तोड़फोड़ की एवं बक्सा से 5000 नकद लेकर चलते बने। वहीं नामजद लोगोंे ने सार आरोपों को बेबुनियाद एवं मन गढ़ंत बताया है तथा दलित के नाम सहानुभुति लेकर अक्सर लोगों को झूठे मुकदमें में फंसाने की बात कही है।ड्ढr ड्ढr बिहटा पुलिस मामले की छानबीन कर दोषियों को किसी भी हालत में नहीं बख्से जाने की बात कही है। दूसरी ओर पीपुल्स वाच मानवाधिकार आयोग संगठन नालंदा की एक जांच टीम ने देवकुली गांव पहुंचकर दलित परिवार के साथ हुई घटना की जांच कर घटना की पुष्टि की व अक्सर प्रताड़ित किए जाने की बात कही। साथ ही थानेदार से मिलकर त्वरित कार्रवाई की मांग की।